Еудженио Монтале
Еудженио Монтале () е един от известните италиански поети на 20 век, носител на Нобелова награда за литература за 1975 година.

Биография и творчество 
Последен син в многодетно семейство, Монтале посещава военно училище в гр. Парма и участва в Първата световна война.

Голямата, несбъдната младежка амбиция на Монтале е да стане оперен певец, предпочитанията му в литературата са насочени главно към италианските класици и някои философи. От 1927 година заживява във Флоренция, работи за издателства, периодични издания и библиотеки.

Проявява се като противник на фашисткия режим и е принуден да заживее в социална изолация: от 1938 година се отдава на преводи: Уилям Шекспир, ТС Елиът, Юджийн О'Нийл, Херман Мелвил.

След края на Втората световна война Монтале се премества в Милано и започва дълготрайно сътрудничество с вестник Кориере дела сера. През 1967 е избран за пожизнен член на италианския сенат.

Произведения

На български 
 Еудженио Монтале, „Вън от дома“. Превод от италиански Виолета Григорова. София: Агата-А, (2009), 240 с. (ISBN 978-954-540-062-9)
 Еудженио Монтале, „Крайбрежия и други стихотворения“. Превод от италиански Божан Христов. София: Гутенберг, (2015), 96 с. (ISBN 978-619-176-037-4)

Външни препратки 
  Petri Liukkonen, Подробна биобиблиография на Еудженио Монтале, Books and Writers (kirjasto.sci.fi). Архивирано
  Монтале на страницата на Нобеловите лауреати

Бележки 

Италиански поети
Италиански преводачи
Преводачи от английски език
Италиански журналисти
Военни дейци от Първата световна война
Носители на Нобелова награда за литература
Италиански нобелови лауреати
Италиански политици
Антифашизъм
Агностици
Родени в Генуа
Починали в Милано